ZMLUVA O DIELO č. xx/2022

Rekonštrukcia kotolne v objekte Strieborná 15 – Banská Štiavnica

uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších zmien a doplnení medzi zmluvnými stranami

|  |  |
| --- | --- |
| Objednávateľ: | Domov MÁRIE |
|  | Špitálska 3, 969 01 Banská Štiavnica |
|  | V zast.: Ing. Miroslava Bernátová  riaditeľka zariadenia |
|  | IČO: 00647926 |
|  | DIČ: 2021107627 |
|  | Č. účtu: SK1981800000007000397492 |
|  | Bankové spojenie: Štátna pokladnica |
|  | /ďalej len "objednávateľ"/ |
|  |  |
| Zhotoviteľ: | Názov: |
|  | Sídlo: |
|  | IČO:  DIČ: |
|  | Č. účtu: |
|  | Bankové spojenie: |
|  | zapísaný v živ. register. č .  v zastúpení:  telefón:  email: |
|  | /ďalej len "zhotoviteľ"/ |

Čl. 1

Predmet dohody

1. Zmluvné strany sa na základe vzájomnej dohody rozhodli uzatvoriť túto zmluvu, predmetom, ktorej je vykonanie diela – „rekonštrukcia kotolone v objekte Strieborná 15, 969 01 Banská Štiavnica.
2. a) špecifikácia výzvy- rozpočet, ktorá tvorí prílohu č. 1 tejto zmluvy
3. Touto zmluvou sa zhotoviteľ zaväzuje vypracovať a odovzdať objednávateľovi dielo podľa špecifikácií uvedených v tejto zmluve, na základe požiadaviek objednávateľa a objednávateľ sa zaväzuje zaplatiť zhotoviteľovi za vykonané dielo dohodnutú cenu a riadne vykonané dielo prevziať.
4. Miestom plnenia predmetu zmluvy je Domov MÁRIE, Strieborná 15
5. , Banská Štiavnica

Čl. 2

Cena za vykonanie diela

1. Cena za dielo je určená ako súčet položiek rozpočtu obsiahnutých v špecifikácií výzvy – rozpočet príloha č. 1
2. Za splnenie predmetu zmluvy uvedeného v čl. 1. ods.1 písm. a) tejto zmluvy sa objednávateľ zaväzuje zaplatiť zhotoviteľovi sumu v nasledovnej výške:

**Cena bez DPH................. v EUR**

**DPH 20% ........................ v EUR**

**Cena SPOLU: ................. v EUR**

**Slovom:........................................eur.**

1. V tejto sume sú na základe dohody zmluvných strán **zahrnuté náklady na vykonanie prác a náklady na materiál potrebný pri vykonaní týchto prác.**
2. Zmluvné strany sa dohodli, že táto **suma je konečná** a zhotoviteľ nemá nárok účtovať si vyššiu cenu z dôvodu zmeny materiálov, výrobkov a pod., okrem prípadu, kedy dôjde k navýšeniu objemu prác z dôvodu, ktorý pri uzatvorení tejto zmluvy nebolo možné objektívne predvídať.
3. Objednávateľ je povinný zaplatiť dohodnutú sumu za vykonanie diela, podľa bodu 1 tohto článku do 30 dní odo dňa doručenia faktúry.
4. Zhotoviteľ sa zaväzuje vystaviť faktúru za vykonané dielo najneskôr do 30 dní odo dňa odovzdania diela.
5. Faktúra sa považuje za zaplatenú dňom pripísania jej sumy na účet zhotoviteľa.
6. V prípade omeškania objednávateľa s úhradou platieb má zhotoviteľ právo účtovať odberateľovi popri plnení aj úroky z omeškania podľa Obchodného zákonníka.
7. Objednávateľ zaplatí zhotoviteľovi v prípade výskytu drobných chýb a nedorobkov (nebrániacich užívaniu zmluvného diela) sumu krátenú o čiastku vo výške 10% z ceny diela bez DPH. Po odstránení drobných chýb a nedorobkov zhotoviteľom bude zadržaná suma objednávateľom uhradená, a to do 14 kalendárnych dní.
8. O odstránení prípadných drobných chýb a nedorobkov bude spísaný osobitný protokol, ktorý vypracuje zhotoviteľ.

Čl. 3

Termín plnenia diela

1. Riadnym a úplným vykonaním diela podľa zmluvy a riadnym splnením všetkých záväzkov zhotoviteľa podľa zmluvy sa rozumie odovzdanie diela objednávateľovi na základe odovzdávacieho protokolu, ktorý vypracuje zhotoviteľ.
2. Zhotoviteľ je povinný bez zbytočného odkladu, a to najneskôr do 3 kalendárnych dní písomne informovať objednávateľa o vzniku akejkoľvek skutočnosti, ktorá bráni alebo sťažuje realizáciu diela, a ktorá by mohla mať vplyv na termíny vykonania diela.
3. Termín začatia práce je **15.06.2022 a** termín odovzdania predmetu zmluvy je do **30.09.2022.**
4. V prípade vzniku nepredvídaných administratívne – právnych alebo technických dôvodov alebo z dôvodov nezavinených priamo objednávateľom a ani zhotoviteľom, môže sa objednávateľ s zhotoviteľom dohodnúť na zmene termínu plnenia predmetu zmluvy, pričom táto dohoda sa musí vykonať v písomnej forme.

Čl. 4

# Práva a povinnosti zhotoviteľa

1. Zhotoviteľ je povinný vykonať predmet zmluvy v súlade s jeho ponukou, ktorú predložil objednávateľovi v zákazke s nízkou hodnotu na uskutočnenie stavebných prác: “**Rekonštrukcia kotolne v Domove Márie, Strieborná č.15, Banská Štiavnica“ .**
2. Zhotoviteľ sa zaväzuje pre objednávateľa zhotoviť kompletné dielo na kľúč, bez akýchkoľvek technických nedostatkov, a to vo vlastnom mene a na vlastnú zodpovednosť, pri dodržaní predpísaných kvalitatívnych a technických podmienok.
3. Zhotoviteľ sa zaväzuje použiť na vykonanie diela tovar, materiál a zariadenia, ktoré budú spĺňať kritériá a štandard požadovaný objednávateľom.
4. Zhotoviteľ nie je oprávnený pri realizácii diela použiť náhradné materiály a výrobky oproti vypracovanej cenovej ponuke.
5. Zhotoviteľ sa zaväzuje:
6. pri plnení tejto zmluvy postupovať s odbornou starostlivosťou, dodržiavať všeobecne záväzné predpisy, technické normy a podmienky tejto zmluvy;
7. riadiť sa východiskovými podkladmi a pokynmi objednávateľa, prípadnými zápismi a dohodami zástupcov obidvoch zmluvných strán;
8. odovzdať predmet zmluvy v dohodnutom termíne a rozsahu;
9. informovať objednávateľa o všetkých zistených okolnostiach, ktoré by mohli tvoriť prekážky v plnení predmetu zmluvy, resp. ovplyvniť kvalitu a rozsah predmetu plnenia tejto zmluvy;
10. plniť predmet zmluvy na vlastné nebezpečenstvo, dodržiavať všetky povinnosti vyplývajúce z predpisov pre PO a BOZP, hygienických a ekologických predpisov a až do odovzdania predmetu zmluvy zabezpečiť ochranu hmotných prostriedkov s ním súvisiacich pred poškodením a odcudzením.
11. Zhotoviteľ je povinný zabezpečiť na svoje náklady dopravu všetkých materiálov a dielov, výrobkov, strojov a zariadení a ich presun na stavenisko.
12. Objednávateľ je povinný zabezpečiť pred poškodením zariadenie objednávateľa, ktoré sa nachádza v priamom dotyku stavebných prác.
13. Zhotoviteľ je povinný odovzdať objednávateľovi certifikáty na použité materiály a zariadenia pred ich zabudovaním do diela v zmysle platných právnych predpisov.
14. Zhotoviteľ aj jeho dodávatelia a subdodávatelia na požiadanie objednávateľa sú povinní zúčastňovať sa kontrolných dní, ktoré zvoláva objednávateľ.
15. Zhotoviteľ vykoná na vlastné náklady všetky skúšky, kontroly a merania, ktoré sú potrebné pre riadne ukončenie diela.
16. Zhotoviteľ sa zaväzuje, že pred realizáciou jednotlivých častí diela predloží a odovzdá objednávateľovi na schválenie vzorky materiálov, výrobkov, alebo iných náležitostí, ktoré budú použité pri realizácii diela.
17. Pred zahájením prác je zhotoviteľ povinný odovzdať objednávateľovi menný zoznam pracovníkov, ktorí budú vykonávať dielo aj v prípade ich výmeny.
18. Zhotoviteľ je povinný kedykoľvek, na vyžiadanie zodpovedného pracovníka objednávateľa, predložiť ku kontrole všetky požadované doklady z oblasti BOZP, PO a hygieny práce týkajúce sa činnosti zhotoviteľa.
19. Zhotoviteľ je povinný udržiavať na stavbe poriadok a čistotu, ako aj odstraňovať odpady a nečistoty vzniknuté z jeho činnosti. Zhotoviteľ je povinný dokladovať objednávateľovi uskladnenie odpadov podľa všeobecne záväzných právnych predpisov a technických noriem Slovenskej republiky.
20. Zhotoviteľ oznámi objednávateľovi pripravenosť diela k odovzdaniu a prevzatiu najneskôr 5 kalendárnych dní pred jeho odovzdaním.

**Čl. 5**

**Práva a povinnosti objednávateľa**

1. Objednávateľ je povinný na základe výzvy zhotoviteľa prevziať predmet zmluvy aj skôr ako je dohodnutý termín plnenia, pokiaľ mu v tom nebudú brániť objektívne okolnosti.
2. Objednávateľ sa zaväzuje:
3. oznámiť zhotoviteľovi akékoľvek dodatočne zistené dôvody, ktoré by mohli tvoriť prekážky v plnení predmetu zmluvy, resp. ovplyvniť kvalitu a rozsah plnenia predmetu tejto zmluvy;
4. v dohodnutom termíne umožniť prístup zhotoviteľovi na miesto plnenia predmetu zmluvy, ako aj do ostatných priestorov súvisiacich s potrebami pre riadny výkon prác a poskytnúť mu pripojenie k odberu elektrickej energie potrebnej pre použitie elektrického náradia, a taktiež k ostatným inžinierskym sieťam nevyhnutným pre riadne vykonanie diela;
5. prevziať tovar v dohodnutom termíne a rozsahu plnenia;
6. zaplatiť za zhotovené dielo cenu dohodnutú podľa čl. II. ods. 2. tejto zmluvy;
7. uplatniť reklamáciu chýb výrobkov u zhotoviteľa písomne, a to bezodkladne po ich zistení.
8. Objednávateľ je oprávnený odstúpiť od zmluvy, ak zhotoviteľ neplní kvalitatívne technické parametre alebo podmienky zhotovovania diela určené zmluvou, slovenskými technickými normami a všeobecne záväznými právnymi predpismi Slovenskej republiky.
9. Objednávateľ je oprávnený odstúpiť od zmluvy, ak aj napriek písomnému upozorneniu objednávateľa zhotoviteľ pokračuje v chybnom plnení alebo ak v primeranej lehote určenej na odstránenie chyby, zhotoviteľ chybu diela neodstránil.
10. Objednávateľ je oprávnený odstúpiť od zmluvy, ak zhotoviteľ bez kvalifikovaných dôvodov neprevezme stavenisko, nedokáže zhotoviť dielo riadne a včas alebo zastaví práce na diele pred jeho dokončením.
11. Objednávateľ je oprávnený odstúpiť od zmluvy, ak sa voči zhotoviteľovi vedie konkurzné konanie, bol podaný návrh na začatie konkurzného konania, návrh na začatie konkurzného konania bol zamietnutý z dôvodu nedostatku majetku, ak bolo začaté vyrovnávacie konanie alebo ak zhotoviteľ vstúpil do likvidácie.

**Čl. 6**

**Zodpovednosť za vady diela a záručná doba**

1. Záručná doba začína plynúť v deň nasledujúci po dni podpísania odovzdávacieho protokolu a trvá 5 rokov. V prípade výskytu drobných chýb a nedorobkov sa záručná doba počíta odo dňa podpisu protokolu o odstránení drobných chýb a nedorobkov.
2. Počas záručnej doby má objednávateľ právo požadovať a zhotoviteľ povinnosť odstrániť chyby diela na náklady zhotoviteľa v lehote najneskôr do 7 kalendárnych dní odo dňa písomnej (listom alebo e-mailom) reklamácie chyby objednávateľom zhotoviteľovi, pokiaľ si povaha chyby nevyžaduje dlhšiu lehotu.
3. Ak zhotoviteľ neodstráni chyby diela v dohodnutom termíne alebo neodstráni chyby diela správne, objednávateľ je oprávnený zabezpečiť odstránenie chýb diela prostredníctvom tretej osoby, a to na náklady zhotoviteľa.
4. Objednávateľ sa zaväzuje, že reklamáciu chyby diela uplatní bezodkladne po jej zistení, a to písomnou formou (listom alebo e-mailom).
5. Záručná doba neplynie po dobu, po ktorú objednávateľ nemôže dielo užívať pre jeho chyby, za ktoré zodpovedá zhotoviteľ. V prípade, že pri odstraňovaní chýb došlo k výmene jednotlivých častí za nové, tak pre nové časti diela začína plynúť nová záručná doba.
6. Zhotoviteľ je povinný chrániť dielo počas jeho realizácie a zabezpečiť hotové časti diela ochrannými prostriedkami tak, aby nedošlo k jeho zničeniu, poškodeniu alebo znehodnoteniu do doby odovzdania diela objednávateľovi.

Čl. 7

Odovzdanie diela

1. Objednávateľ nie je povinný prevziať vykonané dielo, ktoré má chyby brániace riadnemu užívaniu a prevádzkovaniu diela. Za deň odovzdania a prevzatia diela sa považuje deň podpísania protokolu o prevzatí diela oboma zmluvnými stranami.
2. V prípade zistených chýb a nedorobkov, zmluvné strany spoločne spíšu ich zoznam s uvedením dohodnutých termínov ich odstránenia. V prípade, že chyby a nedorobky budú drobného charakteru, nebrániace riadnemu užívaniu diela, môže objednávateľ prevziať dielo s určením termínu odstránenia takýchto drobných chýb a nedorobkov.
3. Po ukončení prác na diele, avšak najneskôr do 3 kalendárnych dní po odovzdaní a prevzatí diela je zhotoviteľ povinný stavenisko úplne vypratať, odstrániť zvyšný materiál, odpady a pod.

**Čl. 8**

**Zmluvné pokuty a penále, náhrada škody**

1. Ak zhotoviteľ alebo jeho zhotoviteľ alebo subdodávateľ bezdôvodne preruší práce na vykonávaní diela, má objednávateľ právo uplatniť si voči zhotoviteľovi zmluvnú pokutu vo výške 100,00 € (slovom: jednosto eur), a to za každý jeden prípad prerušenia.
2. Ak sa zhotoviteľ dostane do omeškania s odovzdaním diela ako celku, objednávateľ má právo požadovať od zhotoviteľa zmluvnú pokutu vo výške 0,5 % z ceny diela s DPH, a to za každý aj začatý deň omeškania.
3. Pokiaľ zhotoviteľ poruší svoju zmluvnú povinnosť a záväzok, pre ktorej porušenie je objednávateľ oprávnený odstúpiť od tejto zmluvy, zaplatí objednávateľovi zmluvnú pokutu vo výške 10 % z realizovaných prác ku dňu odstúpenia.
4. Ak zhotoviteľ neodstráni v dohodnutom termíne chyby alebo nedorobky diela reklamované objednávateľom počas plynutia záručnej doby, zaplatí zhotoviteľ objednávateľovi zmluvnú pokutu vo výške 100, 00 € (slovom: sto eur), a to za každý aj začatý deň omeškania.
5. Ak zhotoviteľ nevykoná dielo podľa podmienok uvedených v zmluve alebo preruší práce na vykonávaní diela, je objednávateľ oprávnený požadovať od zhotoviteľa uhradenie všetkých nákladov a škôd, ktoré mu tak preukázateľne vznikli, a to v plnej výške.
6. Zaplatením zmluvnej pokuty sa zhotoviteľ nezbavuje povinnosti vykonať dielo.
7. Uplatnením vyššie uvedených sankcií nie je dotknuté právo objednávateľa na náhradu škody spôsobenú omeškaním s odovzdaním diela podľa týchto zmluvných podmienok a právo na náhradu škody spôsobenú na majetku objednávateľa, ktorú preukázateľne spôsobí zhotoviteľ pri realizácii diela.
8. Objednávateľ má nárok na náhradu škody v celom jej rozsahu bez ohľadu na to, či ide o škodu, ktorá vznikla v dôsledku porušenia povinnosti zhotoviteľa, jeho zhotoviteľov alebo subdodávateľa.

**Čl. 9**

Záverečné ustanovenia

1. Akékoľvek zmeny tejto zmluvy alebo doplnky k nej musia byť vyhotovené v písomnej forme ako dodatky k zmluve v rovnakom množstve rovnopisov ako je základná zmluva, pričom platnosť nadobudnú po podpise obidvoma zmluvnými stranami.
2. Akékoľvek záväzkové právne vzťahy vzniknuté medzi objednávateľom a zhotoviteľom pred nadobudnutím účinnosti tejto zmluvy alebo mimo túto zmluvu sa riadia všeobecnými legislatívno-právnymi predpismi, pokiaľ sa zmluvné strany nedohodnú inak.
3. Zhotoviteľ sa zaväzuje, že bez predchádzajúceho písomného súhlasu objednávateľa neprevedie žiadne záväzky, práva alebo povinnosti vyplývajúce zo zmluvy na žiadnu tretiu osobu.
4. Zhotoviteľ vyhlasuje, že má všetky platné povolenia a licencie, ktoré sú nevyhnutné k zhotoveniu diela a že tieto povolenia a licencie sú postačujúce k tomu, aby mohol začať vykonávanie diela a riadne a včas dielo vykonať.
5. Táto zmluva je vyhotovená v dvoch rovnopisoch - jeden rovnopis pre každú zmluvnú stranu, pričom každý z rovnopisov má rovnocennú hodnotu a považuje sa za originál.
6. Obidve zmluvné strany vyhlasujú, že túto zmluvu uzatvárajú dobrovoľne po dôkladnom oboznámení sa s jej obsahom, nie v stave tiesne za nápadne nevýhodných podmienok a že plne rozumejú dohodnutým zmluvným podmienkam, ktoré prijímajú a zaväzujú sa ich plniť, na znak čoho všetkého zmluvu vlastnoručne podpisujú.
7. Táto zmluva nadobúda platnosť po podpise obidvoma zmluvnými stranami a účinnosť deň po zverejnení v Centrálnom registri zmlúv BBSK.

|  |  |  |
| --- | --- | --- |
| Objednávateľ |  | Zhotoviteľ |
| V Banskej Štiavnici dňa: |  | V ......................dňa: .............. |
|  |  |  |
|  |  |  |
| ......................................... |  | ......................................... |
| Ing. Miroslava Bernátová |  |  |
| riaditeľka Domova MÁRIE |  | **konateľ** |